Besigheidsbytjies - Lomi
Afriforum het 'n oulike kompetisie geloods om kinders se entrepreneurskap aan te moedig. Vir Besigheidsbytjies moes hulle 'n besigheidsplan voorlê van 'n besigheid wat hulle wil begin. Al die deelnemers het ook 'n geskenkpakkie ontvang.
My oudste 2 het ingeskryf en ek dink dit was 'n goeie ervaring vir hulle om deur al die stappe te gaan.
My knaap se inskrywing was Japtrap Groente waar hy groentetuin bokse vir mense wil insit. Dit vat al die dinkwerk en arbeid weg en sommer in 'n kits kan jy groente uit jou eie tuin eet.
My meisiekind het haar Salomie se Storiehoekie ingeskryf waar sy haar luisterstories verkoop.
Tans kan die publiek stem vir die top 10, waarna beoordelaars die wenners sal kies. Indien julle vir my 2 se voorleggings wil stem kan jul gaan na www.besigheidsbytjies.co.za/project/intersenfase-28/ en www.besigheidsbytjies.co.za/project/intersenfase-8/.